KIRJALLINEN KYSYMYS E-1519/01 esittäjä(t): Jacqueline Foster (PPE-DE) komissiolle. Galileo-satelliittinavigointijärjestelmän rahoitus.



Virallinen lehti nro 350 E , 11/12/2001 s. 0177 - 0178



KIRJALLINEN KYSYMYS E-1519/01 esittäjä(t): Jacqueline Foster (PPE-DE) komissiolle (21. toukokuuta 2001) Aihe: Galileo-satelliittinavigointijärjestelmän rahoitus Rahoitus Yhteisymmärryspöytäkirja, jonka mukaisesti yksityinen sektori rahoittaa hanketta 200 miljoonalla eurolla, kaipaa tarkennusta. Voiko komissio antaa esimerkkejä tahoista, jotka ovat luvanneet antaa rahoitusta? Voiko komissio myös vahvistaa tiedot, joiden mukaan yksityisen sektorin rahoitussitoumukset raukeavat, ellei hankkeen seuraavasta vaiheesta tehdä pitävää poliittista päätöstä kesäkuuhun 2001 mennessä? Pyydän neuvostoa avoimuuden nimissä kertomaan hankkeen rahoitusta koskevista suunnitelmista ehdottoman selvästi ja ilmoittamaan, aikooko se kattaa koko hankkeen, mukaan lukien hankkeen ylläpitämisestä vuosittain koituvat 220 miljoonan euron kustannukset, pelkästään EU:n varoin? Voiko komissio lisäksi antaa ajan tasalla olevan arvion yksittäisten jäsenvaltioiden rahoitusosuuksista? Kehittäminen Onko komissio tietoinen siitä, että samalla kun unionissa on käytetty miljoonia Galileo-järjestelmään, Yhdysvalloissa on saatettu nykyistä tekniikkaa ajan tasalle? Saavutetun edistyksen ansiosta voidaan suojautua sähkömagneettisia häiriöitä vastaan ja paikantaminen on tarkempaa amerikkalaisessa satelliittinavigointijärjestelmässä (GPS). Voisiko komissio vahvistaa, ettei Galileo-satelliittinavigointijärjestelmä jää teknisesti jälkeen uusimmasta kehityksestä, jos ja kun se otetaan käyttöön? Toiminta Tuntuu järjettömältä, että unionissa päätetään rakentaa oma satelliittinavigointijärjestelmä, mutta kielletään mahdollisuus käyttää sitä sotilaallisessa tarkoituksessa. Voiko komissio perustella, miksi Galileo-järjestelmää käytetään ainoastaan siviilitarkoituksiin? Onko Galileota suunniteltu käytettävän sotilaallisiin tarkoituksiin? Galileo-hankkeen kustannusten on arvioitu olevan yli kuusi miljardia euroa, mutta vielä hankkeen päätösvaiheessa epäilemme järjestelmän toimimista. Voidaanko yksityisiä varoja käyttää ja jos voidaan, kuinka suuri on yksityissektorin osuus? Loyola de Palacion komission puolesta antama vastaus (5. heinäkuuta 2001) Komissio on 20. kesäkuuta vahvistanut EY:n perustamissopimuksen 171 artiklaan (ent. 131 n artiklaan) perustuvan ehdotuksen asetukseksi, joka koskee yksityisten yritysten osallistumiselle avoimen Galileo-yhteishankkeen tilannetta. Yksityisten yritysten yhteydenottojen perusteella on todettu niiden osoittavan kiinnostusta osallistua Galileo-hankkeen kehitysvaiheen rahoittamiseen. Rahoitustoiminta helpottuu, kun perustetaan yhteisyritys. Vielä on kuitenkin ennenaikaista nimetä mukana olevia yrityksiä. Komissio toivoo, että liikenneneuvosto vahvistaa vuoden 2001 joulukuussa kehitysvaiheen aloittamisen ja että yksityinen sektori voi noudattaa sitoumuksiaan myönteisen päätöksen jälkeen. Tietyt jäsenvaltiot ovat asettaneet yksityisen sektorin osallistumisen kehitysvaiheeseen edellytykseksi sille, että valtiot suostuvat joulukuussa neuvostossa ohjelman tähän vaiheeseen siirtymiseen vuonna 2002. Komissio seuraa hyvin tarkkaan satelliittinavigoinnin markkinoiden ja palveluntarjoajien kehitystä. Galileo-järjestelmän kehittäminen on todennäköisesti vaikuttanut tarkkuuden lisäämiseen, josta Yhdysvallat ilmoitti Istanbulin radioviestintäkonferenssin aattona toukokuussa 2000. Komissio vahvistaa, että samalla tavalla kuin Eurooppa on menestynyt lento- ja avaruustekniikan alalla, sillä on käytössään teknisen kehityksen huippua oleva radionavigointilaite vuonna 2008. Liikenneneuvosto on 4. huhtikuuta 2001 toistanut Galileon olevan siviilijärjestelmä siviilien hallinnassa. Mitä tulee kustannuksiin, joiden on arvioitu olevan kolme (ei kuusi) miljardia euroa, kaikille suurille infrastruktuurihankkeille, kuten Galileo, on määrittelyvaiheessa luonnollista koota rahoitus ennen kehitysvaihetta. Tätä tehtävää komissio on toteuttanut laajoin tutkimuksin ja ottamalla yhteyttä jäsenvaltioihin ja niiden yksityisen sektorin yrityksiin.